
Esselamu alejkum,  

Jedan čovjek pita da li će biti odgovoran na Sudnjem Danu u pogledu mehra.  

Naime, pri sklapanju bračnog ugovora određen je mehr 5 kg zlata, iz neznanja kako po tom pitanju kako obično biva ovdje u Bosni kada se šerijatski vjenčavaju.  

Desio se razvod i on je u razgovoru sa nekim poznanicima shvatio da je šerijatski obavezan isplatiti bivšoj ženi mehr, ona to od njega nije zahtijevala ali on želi izvršiti obavezu.  

Da li će joj dati mehru-l-misl? I koliko bi prosjek iznosio otprilike u BiH, 100 KM?  

Ili se trebaju njih dvoje dogovoriti o novom mehru kao da su u braku, pošto je u braku dozvoljena promjena mehra (kada se žele dogovoriti o većem ili manjem iznosu)


* 
* 
* 
* 
* 
* 
* 

 

MEHR BIO PET KILA ZLATA PA SE RAZVELI
=====================================

 

Alejkumusselam.


Sve se vraća na ženu koja je puštena, ona ako odustane od mehra nije joj dužan da ga isplati.


A ako pristane da se ponovo dogovore na neku razumniju i realniju vrijednost i to je ispravno.


A ako bi ona tražila tih pet kila zlata onda je najispravnije, pošto ni jedno nisu znali ozbiljnost i posljedice tog propisa a što se razumije iz teksta pitanja, da se vrate na tzv. MEHR MISL. A mehr misl je visina mehra koji odgovara ženama njenog društvenog i materijalnog nivoa. A on se određuje tako što se ispita i ustanovi visina mehra žena sličnih njoj, poput njenih sestara ili ako nema sestara onda žena koje su na njenom nivou u materijalnom i društvenom smislu.


Naravno, sve ovo znači da treba ponovo kontaktirati svoju bivšu ženu da bi se sve ovo utvrdilo i sprovelo u praksu. Ve billahi tevfik.


Na pitanje odgovorio dr. Zijad Ljakić – zijad-ljakic.com


